CELEX: 62009CA0065
Language: el
Date: 2011-06-16 00:00:00
Title: Συνεκδικασθείσες υποθέσεις C-65/09 και C-87/09: Απόφαση του Δικαστηρίου (πρώτο τμήμα) της 16 Ιουνίου 2011 [αιτήσεις του Bundesgerichtshof, Amtsgericht Schorndorf (Γερμανία) για την έκδοση προδικαστικής αποφάσεως] — Gebr. Weber GmbH κατά Jürgen Wittmer (C-65/09), Ingrid Putz κατά Medianess Electronics GmbH (Προστασία των καταναλωτών — Πώληση και εγγυήσεις καταναλωτικών αγαθών — Οδηγία 1999/44/ΕΚ — Άρθρο 3, παράγραφοι 2 και 3 — Αντικατάσταση του ελαττωματικού πράγματος ως μοναδικός τρόπος επανορθώσεως — Ελαττωματικό πράγμα το οποίο ο καταναλωτής έχει ήδη εγκαταστήσει — Υποχρέωση του πωλητή να απομακρύνει το ελαττωματικό πράγμα και να εγκαταστήσει το νέο απαλλαγμένο ελαττωμάτων πράγμα — Απολύτως δυσανάλογη — Συνέπειες)

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/2
            
         Απόφαση του Δικαστηρίου (πρώτο τμήμα) της 16 Ιουνίου 2011 [αιτήσεις του Bundesgerichtshof, Amtsgericht Schorndorf (Γερμανία) για την έκδοση προδικαστικής αποφάσεως] — Gebr. Weber GmbH κατά Jürgen Wittmer (C-65/09), Ingrid Putz κατά Medianess Electronics GmbH
   (Συνεκδικασθείσες υποθέσεις C-65/09 και C-87/09) (1)
   
   (Προστασία των καταναλωτών - Πώληση και εγγυήσεις καταναλωτικών αγαθών - Οδηγία 1999/44/ΕΚ - Άρθρο 3, παράγραφοι 2 και 3 - Αντικατάσταση του ελαττωματικού πράγματος ως μοναδικός τρόπος επανορθώσεως - Ελαττωματικό πράγμα το οποίο ο καταναλωτής έχει ήδη εγκαταστήσει - Υποχρέωση του πωλητή να απομακρύνει το ελαττωματικό πράγμα και να εγκαταστήσει το νέο απαλλαγμένο ελαττωμάτων πράγμα - Απολύτως δυσανάλογη - Συνέπειες)
   2011/C 226/02
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof, Amtsgericht Schorndorf
   
      Διάδικοι στην υπόθεση της κύριας δίκης
   
   Gebr. Weber GmbH (C-65/09), Ingrid Putz (C-87/09)
   
      κατά
   
   Jürgen Wittmer (C-65/09), Medianess Electronics (C-87/09)
   
      Αντικείμενο
   
   Αιτήσεις εκδόσεως προδικαστικής αποφάσεως — Bundesgerichtshof, Amtsgericht Schorndorf — Ερμηνεία του άρθρου 3, παράγραφοι 2 και 3, της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών (ΕΕ L 171, σ. 12) — Πώληση σε καταναλωτή ενός μη σύμφωνου προς τη σύμβαση αγαθού χωρίς υπαιτιότητα του πωλητή — Ορθή εγκατάσταση του αγαθού από τον καταναλωτή — Εθνική ρύθμιση σύμφωνα με την οποία, ελλείψει άλλου τρόπου επανόρθωσης, ο πωλητής δεν οφείλει να αντικαταστήσει ένα μη σύμφωνο προς τη σύμβαση αγαθό σε περίπτωση που η αντικατάσταση συνεπάγεται δυσανάλογες δαπάνες — Συμβατότητα της ρύθμισης αυτής με τις προαναφερθείσες κοινοτικές διατάξεις — Σε περίπτωση ασυμβατότητας: Ερμηνεία της έννοιας «δωρεάν αντικατάσταση» του άρθρου 3, παράγραφος 3, της προπαρατεθείσας οδηγίας — Καταλογισμός σε βάρος του πωλητή των εξόδων αφαίρεσης ενός μη σύμφωνου προς τη σύμβαση αγαθού το οποίο εγκαταστάθηκε ορθώς από τον καταναλωτή
   
      Διατακτικό
   
   
               1)
            
            
               Το άρθρο 3, παράγραφος 2 και παράγραφος 3, της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών, έχει την έννοια ότι, σε περίπτωση αποκαταστάσεως της συμμόρφωσης του καταναλωτικού αγαθού προς τους όρους της συμβάσεως μέσω αντικαταστάσεώς του, ο πωλητής υποχρεούται είτε να προβεί στην απομάκρυνση του μη σύμφωνου με τη σύμβαση πράγματος από το πράγμα στο οποίο ο καταναλωτής το ενσωμάτωσε καλόπιστα, πριν από την εμφάνιση του ελαττώματος, σύμφωνα με τη φύση και τη χρήση για την οποία αυτό προορίζεται, και στην εγκατάσταση του νέου απαλλαγμένου ελαττωμάτων πράγματος, είτε να φέρει τα αναγκαία έξοδα για την απομάκρυνση αυτή και την εγκατάσταση του νέου απαλλαγμένου ελαττωμάτων πράγματος. Η εν λόγω υποχρέωση του πωλητή υφίσταται ανεξαρτήτως του αν αυτός, βάσει της συμβάσεως πωλήσεως, είχε υποχρέωση εγκαταστάσεως του αρχικώς αγορασθέντος καταναλωτικού αγαθού.
            
         
               2)
            
            
               Το άρθρο 3, παράγραφος 3, της οδηγίας 1999/44 έχει την έννοια ότι αντίκειται σε αυτό εθνική νομοθεσία κατά την οποία ο πωλητής μπορεί να αρνηθεί την αντικατάσταση μη σύμφωνου με τη σύμβαση πράγματος με την αιτιολογία ότι η αντικατάσταση αυτή συνεπάγεται για τον πωλητή, λόγω της υποχρεώσεώς του να προβεί στην απομάκρυνση του πράγματος από το σημείο στο οποίο αυτό είχε τοποθετηθεί και στην εγκατάσταση του νέου απαλλαγμένου ελαττωμάτων πράγματος, δυσανάλογη οικονομική επιβάρυνση σε σχέση με την αξία που θα είχε το πράγμα αν ανταποκρινόταν στους όρους της συμβάσεως και με τον βαθμό παρεκκλίσεως του πράγματος από τους όρους της συμβάσεως. Εντούτοις, η εν λόγω διάταξη δεν αποκλείει τον περιορισμό, σε μια τέτοια περίπτωση, του δικαιώματος του καταναλωτή για την εκ μέρους του πωλητή απόδοση των εξόδων που αφορούν την απομάκρυνση του ελαττωματικού πράγματος και την εγκατάσταση του νέου απαλλαγμένου ελαττωμάτων πράγματος στην απόδοση ανάλογου ποσού.
            
         
      (1)  ΕΕ C 90 της 18.4.2009.